Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Aġġornat: Ħames żgħażagħ jinżammu arrestati mixlija li ħatfu raġel f'vann Minn talk.mt January 24, 2022 talk.mt Ħames żgħażagħ inżammu arrestati wara li llejla tressqu l-Qorti b'urġenza b'rabta ma' każ li seħħ il-Ġimgħa li għadda fir-Rabat. L-akkużati, li huma kollha Maltin u li l-età tagħhom tvarja bejn l-20 u t-28 sena ġew akkużati fost oħrajn li serqulu l-mobile, €1,000 fi flus kontanti u mazz ċwievet. Intqal kif erbgħa mill-akkużati huma wkoll riċedivi. Il-ħames żgħażagħ mixlija b'dawn l-akkużi huma: Christian Borg ta' 28 sena mis-Swieqi li jaħdem bħala direttur ta' kumpanija tal-karozzi tal-kiri, Thorne Mangion ta' 27 sena minn Ħal Qormi li jaħdem bħala manager f'showroom, Tyson Grech ta' 26 sena mill-Isla li jaħdem għal rasu, Burton Azzopardi ta' 20 sena Bormla li jaħdem ma' kumpanija tal-karozzi u Jeremy Borg ta' 20 sena minn Ħal Qormi li jaħdem bħala plumber u electrician. Quddiem il-Maġistrat Charmaine Galea, huma wieġbu mhux ħatja għall-akkużi miġjuba kontrihom. Fil-Qorti, il-Prosekuzzjoni qalet li r-raġel inħataf minn quddiem il-garaxx tiegħu li jinsab fi Triq it-Tabija, ir-Rabat. Ġie spjegat li l-Pulizija mbagħad arrestat lil dawn iż-żgħażagħ hekk kif ikkonfermat ir-rapport tal-vittma permezz tal-kameras tas-sigurtà. Intqal kif kien nhar il-Ġimgħa meta l-Pulizija tar-Rabat irċeviet ir-rapport tal-vittma fejn qal li kien inħataf minn dawn iż-żgħażagħ u b'hekk bdiet l-investigazzjoni. Il-Pulizija arrestat sitt persuni u saru wkoll tfittxijiet, filwaqt li l-allegat vittma identifika n-nies. Il-Prosekuzzjoni żiedet tgħid li l-għada s-Sibt, fl-Għassa ta' Raħal Ġdid daħal ukoll rapport ta' serq ta' karrozzi. Fil-Qorti d-Difiża staqsiet jekk l-għada li seħħ l-inċident kienx daħal rapport kontra l-vittma dwar is-serq ta' karozzi. Hawnhekk il-Prosekuzzjoni semmiet kif il-vittma allegatament seraq xi sitt karozzi mill-akkużati u kien jaħdem għal wieħed minnhom. Hawnhekk il-Pulizja qalet li mhux teskludi li tressaq il-vittma fuq dawn l-akkużi. L-Avukati staqsew ukoll dwar il-mod kif ġew arrestati l-imputati sabiex jaraw jekk l-arrest tal-imputati huwiex wieħed validu. Fil-fatt l-Avukati bdew iqajmu dubju dwar l-arrrest ta' wħud mill-imputati, b'erbgħa miż-żgħażagħ jikkontestaw l-arrest. Fl-argumenti tagħha, il-Prosekuzzjoni qalet li l-akkużati ġew arrestati għax kien hemm suspett raġonevoli ta' reat kriminali. Il-Maġistrat tal-Għassa Charmaine kkonfermat li l-arresti kollha huma validi. Il-ħames żgħażagħ wieġbu mhux ħatja għall-akkużi, bid-Difiża titlob għall-ħelsien mill-arrest tagħhom. Din it-talba ġiet oġġezzjonata bil-qawwa mill-Prosekuzzjoni minħabba li l-akkużi huma serji u għax l-akkużati ma jistgħux jiġu fdati peress li huma riċedivi. Hija wkoll semmiet il-fatt li l-vittma għad irid jixhed u hemm ukoll xhieda pajżana li jridu jixhdu. Il-Qorti ċaħdet il-ħelsien mill-arrest tal-imputati kollha minħabba l-fatt li m'hemmx is-serħan il-moħħ li ma jistgħux iwettqu reat ieħor u b'hekk baqgħu jinżammu arrestati. Il-Prosekuzzjoni tmexxiet mill-Avukati Karl Muscat u Francesca Refalo mill-Uffiċċju tal-Avukat Ġenerali u l-Ispetturi Roderick Attard u Sarah Kathleen Zerafa. Artiklu preċedenti F'Chicago: Tifla ta' 8 snin tinqatel b'tir f'rasha waqt li kienet miexja ma' ommha Artiklu li jmiss Pulizija migdum minn persuna waqt li kien se jiġi skortat għal Monte Karmeli